The Nature and Role of Code-switching in a Developing Bilingualism - Medved Krajnović, Marta (2003)
U posljednjih nekoliko desetljeća puno se raspravljalo o prirodi prebacivanja koda i njegovoj ulozi u razvoju bilingvalne jezične i komunikacijske kompetencije. U ovom radu istražujemo razvoj sposobnosti prebacivanja koda kod dječaka koji je usvojio hrvatski kao prvi i engleski kao drugi jezik. Ispitanikov naknadni dvojezični razvoj je započeo kada je dječak u dobi od dvije godine i deset mjeseci otišao privremeno živjeti u Irsku. Tijekom 14-mjesečnog razdoblja promatranog u ovom istraživanju primijetili smo nekoliko kvalitativno i kvantitativno različitih faza u dječakovoj vještini prebacivanja kodova. Te promjene su u skladu s trenutnim spoznajama o prirodi prebacivanja kodova kod bilingvalne djece. Zaključujemo da je prebacivanje koda složena, ali i prirodna razvojna promjena u strateškom ponašanju dvojezične osobe kada se komunikacija odvija u dvojezičnom kontekstu.
Projekt MZOS
ENG